રાજ્યમાં પાટીદાર સમાજ એક કે બીજી રીતે સરકારની મુશ્કેલી વધારી રહી છે. પાટીદાર નેતા હાર્દિક પટેલે 19 દિવસના ઉપવાસ બાદ પારણાં કરતાં સરકારને થોડી રાહત થઇ હતી. ત્યાં, હાર્દિક પટેલના ઉપવાસ દરમિયાન પાટીદાર સમાજના યુવા સંગઠન એસપીજી દ્વારા રાજ્ય સરકારને અલ્ટીમેટમ આપીને 8 જેટલા મુદ્દા રજૂ કર્યા હતા. પરંતું, રાજ્ય સરકારે આ મુદ્દાઓ પર કોઇ ગંભીરતા ન દાખવતાં આખરે પાટીદાર સમાજના આગેવાનોએ મધ્યસ્થી કરીને મુદ્દાઓ ઉકેલવા વધુ સમય રાજ્ય સરકારને આપવા અપીલ કરી હતી. જેના કારણે એસપીજીએ 10 દિવસમાં 8 મુદ્દાઓ પર નિવેડો લાવવાની માંગણી કરી હતી.